Priekšlikums EIROPAS PARLAMENTA UN PADOMES LĒMUMS par Eiropas Globalizācijas pielāgošanās fonda izmantošanu saskaņā ar 13. punktu Eiropas Parlamenta, Padomes un Komisijas 2013. gada 2. decembra Iestāžu nolīgumā par budžeta disciplīnu, sadarbību budžeta jautājumos un pareizu finanšu pārvaldību (pieteikums EGF/2014/004 ES/Comunidad Valenciana metal) /* COM/2014/0515 final */





PASKAIDROJUMA RAKSTS PRIEKŠLIKUMA KONTEKSTS 1. Noteikumi, kas piemērojami finansiālajam ieguldījumam no Eiropas Globalizācijas pielāgošanās fonda (EGF), ir paredzēti Eiropas Parlamenta un Padomes 2013. gada 17. decembra Regulā (ES) Nr. 1309/2013 par Eiropas Globalizācijas pielāgošanās fondu (2014–2020) un ar ko atceļ Regulu (EK) Nr. 1927/2006[1] (turpmāk “EGF regula”). 2. Spānijas iestādes iesniedza pieteikumu EGF/2014/004 ES/Comunidad Valenciana metal par finansiālo ieguldījumu no EGF pēc darba ņēmēju atlaišanas un darbības beigšanas EGF regulas 3. panta nozīmē (turpmāk “atlaišana”) 142 uzņēmumos, kas darbojas NACE 2. redakcijas 25. nodaļā (“Gatavo metālizstrādājumu ražošana, izņemot mašīnas un iekārtas”)[2] noteiktajā jomā NUTS 2 līmeņa Valensijas apgabala reģionā (ES52). 3. Pēc minētā pieteikuma rūpīgas izskatīšanas Komisija saskaņā ar piemērojamiem EGF regulas noteikumiem secināja, ka nosacījumi finansiālā ieguldījuma piešķiršanai no EGF ir izpildīti. PIETEIKUMA KOPSAVILKUMS EGF pieteikums: || EGF/2014/004 ES/Comunidad Valenciana metal Dalībvalsts: || Spānija Attiecīgais(-ie) reģions(-i) (NUTS 2 līmenis): || Valensijas apgabals (ES52) Pieteikuma iesniegšanas datums: || 2014. gada 25. marts Termiņš pieteikuma saņemšanas apstiprināšanai un papildu informācijas pieprasīšanai: || 2014. gada 7. aprīlis Termiņš papildu informācijas sniegšanai: || 2014. gada 20. maijs Termiņš novērtējuma pabeigšanai: || 2014. gada 12. augusts Intervences kritērijs: || EGF regulas 4. panta 1. punkta b) apakšpunkts Saimnieciskās darbības nozare(-es) (NACE 2. red. nodaļa): || 25. nodaļa (“Gatavo metālizstrādājumu ražošana, izņemot mašīnas un iekārtas”) Atskaites periods (deviņi mēneši): || 2013. gada 1. aprīlis–2013. gada 31. decembris Atlaišanas vai darbības beigšanas gadījumu skaits atskaites periodā: || 633 To atbilstīgo atbalsta saņēmēju skaits, kuri varētu piedalīties pasākumos: || 300 Budžets individualizētajiem pakalpojumiem: || EUR 1 622 640 Budžets sagatavošanās, pārvaldības, informācijas un publicitātes pasākumiem: || EUR 76 000 Kopējais budžets: || EUR 1 698 640 No EGF prasītais finansiālais ieguldījums: || EUR 1 019 184 (60 % no kopējām izmaksām) PIETEIKUMA NOVĒRTĒJUMS Procedūra 4. Spānijas iestādes iesniedza pieteikumu EGF/2014/004 ES/Comunidad Valenciana metal 12 nedēļās pēc dienas, kad tika izpildīti turpmāk 5., 6. un 7. punktā izklāstītie intervences kritēriji, proti, 2014. gada 25. martā. Komisija apstiprināja pieteikuma saņemšanu divās nedēļās pēc tā iesniegšanas, t. i., 2014. gada 7. aprīlī. Tajā pašā datumā Komisija Spānijas iestādēm pieprasīja papildu informāciju. Šāda papildu informācija tika sniegta sešās nedēļās pēc pieprasījuma dienas. Termiņš, kurš ilgst 12 nedēļas pēc visa pieteikuma iesniegšanas dienas un līdz kuram Komisijai jāpabeidz savs novērtējums par pieteikuma atbilstību finansiālā ieguldījuma piešķiršanas nosacījumiem, beidzas 2014. gada 12. augustā. Pieteikuma atbilstība Intervences kritēriji 5. Spānijas iestādes iesniedza pieteikumu atbilstoši EGF regulas 4. panta 1. punkta b) apakšpunktā noteiktajam intervences kritērijam, kas paredz, ka deviņu mēnešu atskaites periodā jābūt atlaistiem vismaz 500 darba ņēmējiem uzņēmumos, kuri darbojas vienā un tajā pašā ekonomikas nozarē, kas definēta NACE 2. redakcijas nodaļas līmenī, un kuri atrodas vienā vai divos kaimiņu reģionos, kas definēti NUTS 2 līmenī, kādā no dalībvalstīm. 6. Pieteikums attiecas uz atlaistiem darba ņēmējiem vai viņu darbības beigšanu[3] 142 uzņēmumos[4], kas darbojas NACE 2. red. 25. nodaļā (“Gatavo metālizstrādājumu ražošana, izņemot mašīnas un iekārtas”) noteiktajā jomā NUTS 2 līmenī Valensijas apgabala (ES52) reģionā. 7. Deviņu mēnešu atskaites periods ilgst no 2013. gada 1. aprīļa līdz 2013. gada 31. decembrim. Atlaisto darba ņēmēju skaita un darbības beigšanas aprēķināšana 8. Atlaisto darba ņēmēju skaits tika aprēķināts šādi: – 380, sākot no dienas, kad darba devējs saskaņā ar Padomes Direktīvas 98/59/EK[5] 3. panta 1. punktu rakstiski paziņojis kompetentajai valsts iestādei par plānoto kolektīvo atlaišanu. Spānijas iestādes pirms dienas, kad Komisija pabeidza novērtējumu, apstiprināja, ka minēto 380 darba ņēmēju atlaišana ir faktiski notikusi, un – 253, sākot no darba līguma faktiskās izbeigšanas vai izbeigšanās datuma atskaites periodā. Atbalsta saņēmēji, kuri ir tiesīgi pretendēt uz atbalstu 9. To atbalsta saņēmēju kopējais skaits, kuri ir tiesīgi pretendēt uz atbalstu, ir 633. Saistība starp atlaišanas gadījumiem un globālo finanšu un ekonomikas krīzi, kā aprakstīts Regulā (EK) Nr. 546/2009 10. Lai noteiktu saistību starp atlaišanas gadījumiem un globālo finanšu un ekonomikas krīzi, kā aprakstīts Regulā (EK) Nr. 546/2009, Spānijas iestādes apgalvo, ka metāla izstrādājumu nozare ir galvenais izejmateriālu nodrošinātājs ļoti daudzām ražošanas nozarēm, jo īpaši kuģu būvei, būvniecībai un automobiļu rūpniecībai. Ekonomikas krīze būtiski ietekmēja visas šīs nozares visā Eiropas Savienībā, kā to iepriekš atzinusi Komisija[6] un tās dienesti[7]. Turklāt joprojām ir spēkā argumenti, kas izklāstīti ar šīm nozarēm saistītos EGF pieteikumos, kuri iesniegti iepriekš[8], jo īpaši tie, kas izvirzīti divos no Spānijas saņemtos EGF pieteikumos, kuri attiecās uz šo pašu nozari[9]. Rūpnieciskās ražošanas indekss (2010 = 100) Avots: Eurostat. 11. Kā norādīts diagrammā, laikposmā no 2000. līdz 2007. gadam, t. i., pirms finanšu un ekonomikas krīzes, rūpnieciskās ražošanas indeksa vidējā izaugsme gadā ES-28 valstīs bija aptuveni 1,7 %; 2008. gada 1. ceturksnī šis indekss ES-28 valstīs sasniedza maksimumu (112,8). No 2008. gada aprīļa līdz 2009. gada aprīlim rūpnieciskā ražošana ES-28 valstīs samazinājās par vairāk nekā 22 procentu punktiem. Tomēr vēlāk aptuveni divus gadus notika salīdzinoši dinamiska atveseļošanās. Kopš 2011. gada maija rūpnieciskās ražošanas apjoms atkal ir krities. ES vidējais rūpnieciskās ražošanas indekss 2013. gadā ir salīdzināms ar 2003. gada līmeni. 12. Spānijā rūpnieciskās ražošanas indeksa gada vidējā izaugsme attīstījās tāpat kā ES-28 valstīs līdz 2007. gadam. Taču laikposmā no 2008. gada aprīļa līdz 2009. gada aprīlim rūpnieciskā ražošana Spānijā samazinājās par gandrīz 27 procentu punktiem (par pieciem punktiem vairāk nekā ES-28 līmenī) un kopš tā laika nav atguvusies un samērā vienmērīgi samazinās. Spānijas vidējais rūpnieciskās ražošanas indekss 2013. gadā ir salīdzināms ar 1994. gada līmeni. 13. Spānija ir viena no dalībvalstīm, ko globālā finanšu un ekonomikas krīze ietekmēja visvairāk. Rūpniecības drūmās izredzes, kuru iemesls bija globālā finanšu un ekonomikas krīze, attiecīgi samazināja pieprasījumu pēc metāla un metāla izstrādājumiem un to ražošanas apjomu. Spānijā metāla izstrādājumu ražošana samazinājās par 23,3 % 2009. gadā salīdzinājumā ar iepriekšējo gadu un par 36,6 % laikposmā no 2008. līdz 2013. gadam. Metāla izstrādājumu ražošana (NACE 2. red. 25. nodaļa) Spānijā (ražošanas apjoma indekss 2010 = 100) Avots: Eurostat. 14. Ražošanas samazinājums rūpniecības nozarē ietekmēja nodarbinātību. Tādējādi Spānijā laikposmā no 2008. līdz 2012. gadam rūpniecības nozarē tika zaudētas gandrīz 600 000 darbavietas, no kurām 150 000 tika zaudētas gatavo metāla izstrādājumu nozarē. Šo zaudēto darbavietu īpatsvars bija attiecīgi 24 % no visām darbavietām rūpniecības nozarē un 35 % no visām darbavietām metālapstrādes nozarē. 15. Metālapstrādes nozarē zaudēto darbavietu skaits Valensijas apgabalā bija vēl lielāks — 2008. gadā metālapstrādes nozarē šajā apgabalā bija 35 868 darbavietas, savukārt 2012. gadā darbavietu skaits bija samazinājies līdz 20 873. Tas ir samazinājums par 43 %, kas ir par astoņiem procentu punktiem vairāk nekā valsts līmenī. Notikumi, kas izraisīja darba ņēmēju atlaišanu un darbības beigšanu 16. Darba ņēmēju atlaišanu izraisīja gatavo metāla izstrādājumu ražošanas straujais samazinājums Valensijas apgabalā finanšu un ekonomikas krīzes dēļ. No 2008. līdz 2012. gadam nozares apgrozījums samazinājās par 38,5 %, izraisot darba ņēmēju atlaišanu un citas izmaiņas, piemēram, īslaicīgu darba apturēšanu un darba laika saīsināšanu. 17. Darbavietu īpatsvars metālapstrādes nozarē Valensijas apgabalā ir 7,4 % no visām darbavietām šajā nozarē visā valstī. Taču metālapstrādes nozarē Valensijas apgabalā zaudēto darbavietu īpatsvars ir 10 % no visām nozarē zaudētajām darbavietām; tas liecina, ka krīze metālapstrādes uzņēmumus Valensijas apgabalā ir skārusi vairāk nekā vidēji valstī. To var daļēji izskaidrot ar faktu, ka metālapstrādes uzņēmumi Valensijas apgabalā ir ļoti atkarīgi no būvniecības nozares. Būvniecības nozares nozīmīgums šajā reģionā jau tika uzsvērts iepriekš iesniegtajos EGF pieteikumos[10]. Paredzamā atlaišanas ietekme uz ekonomiku un nodarbinātību vietējā, reģionālā vai valsts līmenī 18. Spānijas iestādes apgalvo, ka darba ņēmēju atlaišana metāla izstrādājumu nozarē Valensijas apgabalā vēl vairāk pasliktinās situāciju nodarbinātības jomā konkrētajā reģionā. Bezdarba līmenis Valensijas apgabalā Avots: Encuesta de población activa (EPA)[11]. 19. Krīze ir būtiski ietekmējusi nodarbinātību Valensijas apgabalā. Bezdarba līmenis reģionā strauji palielinājās no 9,6 % (2008. gada 1. ceturksnī) līdz 28,0 % (2014. gada 1. ceturksnī). Spānijas iestādes norāda, ka darba ņēmēju atlaišana metālapstrādes nozarē vēl vairāk pasliktinās situāciju bezdarba jomā konkrētajā reģionā, kas ir īpaši neaizsargāts, jo metālapstrādes nozare nodrošina 25,4 % no visām darbavietām rūpniecības nozarē šajā reģionā. Turklāt trūkst arī darba vakanču, jo krīze ir ietekmējusi tādas tradicionālās nozares kā keramika, apavu ražošana un būvniecība, kā arī tekstilizstrādājumu nozari, kas visas ir ļoti svarīgas reģiona ekonomikai. EGF tika izmantots, lai atbalstītu darba ņēmējus, kuri atlaisti Valensijas apgabalā katrā no minētajām nozarēm[12]. Paredzētie atbalsta saņēmēji un ierosinātās darbības Paredzētie atbalsta saņēmēji 20. Aplēstais to paredzēto atbalsta saņēmēju skaits, kuri varētu piedalīties pasākumos, ir 300. 21. Paredzēto atbalsta saņēmēju iedalījums pēc dzimuma, tautības un vecuma grupas ir šāds: Kategorija || Paredzēto atbalsta saņēmēju skaits Dzimums: || vīrieši || 258 || (86,0 %) || sievietes: || 42 || (14,0 %) Tautība: || ES valstspiederīgie: || 296 || (98,7 %) || personas, kas nav ES valstspiederīgie: || 4 || (1,3 %) Vecuma grupa: || vecumā no 15 līdz 24 gadiem: || 9 || (3,0 %) || vecumā no 25 līdz 29 gadiem: || 70 || (23,3 %) || vecumā no 30 līdz 54 gadiem: || 206 || (68,7 %) || vecumā no 55 līdz 64 gadiem: || 15 || (5,0 %) || vecāki par 64 gadiem: || 0 || (0,0 %) Ierosināto pasākumu atbilstība 22. Individualizētie pakalpojumi, kurus plānots sniegt atlaistajiem darba ņēmējiem, tiks īstenoti, veicot turpmāk aprakstītās darbības, kas visas kopā veido saskaņotu individualizēto pakalpojumu paketi, kuras mērķis ir veicināt atlaisto darba ņēmēju atkaliekļaušanos darba tirgū. – Iepazīstināšanas un informatīvas sesijas. Šis ir pirmais pasākums, kas tiks piedāvāts visiem atlaistajiem darba ņēmējiem, un tas ietver: 1) vispārējas un individuālas informatīvas sesijas par prasībām attiecībā uz prasmēm un apmācību, par pieejamām konsultāciju un apmācības programmām un par pabalstiem un stimuliem; 2) uzņemšanas procedūru. – Profesionālā orientācija. Šis pasākums ietver iesaistīto darba ņēmēju profila noteikšanu un pielāgota atkaliekļaušanās veida izstrādi (I posms), seminārus par darba meklēšanas metodēm (II posms) un konsultēšanu un pasākumu veikšanu pēc individualizētā atbalsta sniegšanas visā īstenošanas periodā. – Iekārtošana darbā. Šis pasākums ietvers intensīvus un proaktīvus vietēju un reģionālu darba iespēju meklējumus, ko veiks darbā iekārtošanas veicinātāji, un vēlāku iekārtošanu atbilstošā darbā. Šā pasākuma mērķis ir papildināt atbalsta saņēmēju individuālos darba meklējumus. Tiks izveidota tīmekļa vietne, lai nodrošinātu darba ņēmējiem tiešsaistes rīkus, kas var palīdzēt viņiem individuālos darba meklējumos. – Apmācība. Apmācības pasākums ietvers dažādus apmācības kursus. 1) Profesionālā apmācība un prasmju pilnveide. Profesionālā apmācība būs vērsta uz profesionālo licencēšanu, kas vajadzīga darbā ar pārtiku, un uz nozarēm vai jomām, kurās ir vai būs darba iespējas, piemēram, uz pārtikas ražošanas nozari (pārtikas nekaitīgums, HACCP[13], 6–sigma[14] u. c.), arodriska novēršanu un kvalitātes kontroles un vides standartiem (ISO 9001[15], ISO 14000[16], EFQM[17] u. c.), savukārt prasmju pilnveides (t. i., profesionālā apmācība tajā pašā nozarē) mērķis ir uzlabot dalībnieku esošās prasmes. Prasmju pilnveide tiks pielāgota gatavo metāla izstrādājumu ražotāju nākotnes vajadzībām, piemēram, attiecībā uz metināšanas paņēmieniem (TIG, MIG/MAG metināšana[18], īpaši metināšanas paņēmieni utt.); mehānikas dizainu (2D un 3D, CAD, CAD–CAM integrācijas sistēmas); instrumentu un krāsu iestatīšanu; CNC darbgaldu programmēšanu[19] utt. Paredzams, ka šajā apmācības pasākumā piedalīsies aptuveni 200 darba ņēmēji. 2) Apmācība transversālo prasmju apguvei. Šajā apmācības piedāvājumā būs iekļauta apmācība dažādu tādu prasmju apguvei, kuras uzlabo darba rezultātus, piemēram, apmācība informācijas un komunikācijas tehnoloģijās (IKT), svešvalodu un uzņēmējdarbības vadības apguve. Paredzams, ka šajā apmācības pasākumā piedalīsies 100 darba ņēmēji. 3) Apmācība uz vietas. Sadarbībā ar vietējiem uzņēmumiem tiks organizēta apmācība uz vietas kā papildinājums dalībniekiem piedāvātajai profesionālajai apmācībai un pārkvalifikācijai. Atbalsta saņēmējiem tā būs iespēja mācīties reālā darba vidē, bet uzņēmumiem, kas piedalīsies pasākumā, tas būs veids, kā pārbaudīt darba pretendentu profesionālās prasmes. Paredzams, ka šajā apmācības pasākumā piedalīsies 40 darba ņēmēji. – Uzņēmējdarbības veicināšana. Šā pasākuma mērķis ir palīdzēt atlaistiem darba ņēmējiem, kuri iecerējuši izveidot savu uzņēmumu, un tas sastāvēs no 1) īpašas apmācības par tādām tēmām kā uzņēmējdarbības idejas attīstīšana, plānošana, priekšizpētes veikšana, finansējuma piesaistīšana u. c. un 2) individuālas apmācības visā uzņēmuma izveides posmā un atbalsta sniegšanas saistībā ar administratīvajām prasībām. Dalībnieki var izmantot individuālās apmācības pakalpojumus arī pēc uzņēmuma izveidošanas. Darba ņēmējiem, kuriem jāuzlabo savas prasmes uzņēmējdarbības vadībā, attiecīgā apmācība būs pieejama kā daļa no apmācības transversālo prasmju apguvei. – Stimuls uzņēmuma izveidošanai. Atbalsta saņēmēji, kuri atgriezīsies darba tirgū, izveidojot savus uzņēmumus, saņems vienreizēju maksājumu EUR 3000 apmērā. Šis stimuls ir paredzēts, lai segtu izveides izmaksas. – Darba meklēšanas pabalsts. Atbalsta saņēmēji pēc tam, kad viņi būs sasnieguši saskaņotos starpmērķus virzībā uz reintegrāciju, saņems vienreizēju pabalstu EUR 300 apmērā. – Ieguldījums svārstmigrācijas izdevumu segšanā. Darba ņēmēji, kas piedalīsies pasākumos, saņems ieguldījumu viņu svārstmigrācijas izdevumu segšanā. Galīgā summa tiks aprēķināta atbilstoši faktiskajam dalības dienu skaitam un nobrauktajam attālumam. Paredzams, ka dalībnieki varētu saņemt vidēji EUR 400. – Nodarbinātības stimuls. Atbalsta saņēmēji, kuri atgriežas darba tirgū un noslēdz darba līgumu vismaz uz trim mēnešiem, saņems vienreizēju algas subsīdiju EUR 700 apmērā kā stimulu — sevišķi gados vecākiem atbalsta saņēmējiem — atsākt strādāt, jo īpaši tad, ja piedāvātie nosacījumi ir mazāk pievilcīgi nekā viņu iepriekšējās darbavietās. 23. Šīs ierosinātās darbības ir aktīvie darba tirgus pasākumi, kas ietilpst EGF regulas 7. pantā minētajās darbībās, par kurām ir tiesības saņemt atbalstu. Tās neaizstāj pasīvos sociālās aizsardzības pasākumus. 24. Spānijas iestādes ir sniegušas prasīto informāciju par darbībām, kas attiecīgajiem uzņēmumiem ir obligāti jāveic atbilstoši valsts tiesību aktiem vai koplīgumiem. Tās ir apstiprinājušas, ka no EGF saņemtais finansiālais ieguldījums netiks izmantots šādu darbību veikšanai. Aplēstais budžets 25. Aplēstās kopējās izmaksas ir EUR 1 698 640, kas ietver izdevumus individualizētajiem pakalpojumiem EUR 1 622 640 apmērā un izdevumus sagatavošanās, pārvaldības, informācijas un publicitātes, kontroles un ziņojumu sniegšanas darbībām EUR 76 000 apmērā. 26. Kopējais no EGF pieprasītais finansiālais ieguldījums ir EUR 1 019 184 (60 % no kopējām izmaksām). Darbības || Aplēstais dalībnieku skaits || Aplēstās izmaksas uz vienu dalībnieku (EUR) (*) || Aplēstās kopējās izmaksas (EUR); (% no kopējām izmaksām) (**) Individualizēti pakalpojumi (darbības atbilstoši EGF regulas 7. panta 1. punkta a) un c) apakšpunktam) Iepazīstināšanas un informatīvas sesijas (Acogida) || 300 || 300 || 90 000 Profesionālā orientācija (Orientación profesional personalizada) || 300 || 750 || 225 000 Iekārtošana darbā (Intermediación laboral) || 300 || 900 || 270 000 Apmācība (Formación) || 300 || 1987 || 596 000 Uzņēmējdarbības veicināšana (Emprendimiento) || 30 || 1638 || 49 140 Stimuls uzņēmuma izveidošanai (Incentivo a la constitución de negocios) || 20 || 3000 || 60 000 Starpsumma (a): || || 1 290 140 (79,5 %) Pabalsti un stimuli (darbības atbilstoši EGF regulas 7. panta 1. punkta b) apakšpunktam) || Darba meklēšanas pabalsts (Incentivo a la participación) || 300 || 300 || 90 000 Ieguldījums svārstmigrācijas izdevumu segšanā (Ayudas por desplazamientos) || 300 || 400 || 120 000 Nodarbinātības stimuls (Incentivo a la reinserción) || 175 || 700 || 122 500 Starpsumma (b): || || 332 500 (20,5 %) Darbības atbilstoši EGF regulas 7. panta 4. punktam: 1) sagatavošanās darbības || || 0 2) pārvaldība || || 58 000 3) informācija un publicitāte || || 9000 4) kontrole un ziņojumu sniegšana || || 9000 Starpsumma (c): || || 76 000 (4,47 %) Kopējās izmaksas (a + b + c): || || 1 698 640 (*) Lai izvairītos no tā, ka jānorāda zīmes aiz komata, aplēstās izmaksas uz vienu darba ņēmēju tika noapaļotas. Tomēr noapaļošana neietekmē katra pasākuma kopējās izmaksas, kas paliek tādas pašas kā Spānijas iesniegtajā pieteikumā. (**) Noapaļošanas dēļ kopējās summas nesakrīt. 27. Iepriekš tabulā norādīto to darbību izmaksas, kas tiks veiktas atbilstoši EGF regulas 7. panta 1. punkta b) apakšpunktam, nepārsniedz 35 % no saskaņotās individualizēto pakalpojumu paketes kopējām izmaksām. Spānijas iestādes ir apstiprinājušas, ka šīs darbības ir atkarīgas no atbalsta saņēmēju aktīvas piedalīšanās darba meklēšanas vai apmācības darbībās. 28. Spānijas iestādes apstiprināja, ka ieguldījumu izmaksas pašnodarbinātībai, uzņēmējdarbības sākšanai un darba ņēmēju īstenotai pārņemšanai nepārsniegs EUR 15 000 uz vienu atbalsta saņēmēju. Izdevumu atbilstības periods 29. Spānijas iestādes sāka sniegt individualizētos pakalpojumus paredzētajiem atbalsta saņēmējiem 2014. gada 20. jūnijā. Tāpēc finansiālo ieguldījumu no EGF par 22. punktā minēto darbību izdevumiem varēs saņemt par laikposmu no 2014. gada 20. jūnija līdz 2016. gada 20. jūnijam. 30. Ar EGF īstenošanu saistīti administratīvi izdevumi Spānijas iestādēm sāka rasties 2014. gada 20. jūnijā. Tādējādi par sagatavošanās, pārvaldības, informācijas un publicitātes, kontroles un ziņojumu sniegšanas darbību izdevumiem varēs saņemt finansiālo ieguldījumu no EGF par laikposmu no 2014. gada 20. jūnija līdz 2016. gada 20. decembrim. Papildināmība ar valsts vai Savienības fondu finansētām darbībām 31. Spānijas iestādes ir apstiprinājušas, ka par iepriekš izklāstītajiem pasākumiem, par kuriem tiek saņemts finansiālais ieguldījums no EGF, netiks saņemts finansiālais ieguldījums arī no citiem Savienības finanšu instrumentiem. 32. Valensijas apgabalam paredzēto Eiropas Sociālā fonda (ESF) 2007.–2013. gada darbības programmu galvenie mērķi ir veicināt darba ņēmēju mūžizglītību un mazināt priekšlaicīgas mācību pārtraukšanas risku, īpaši pievēršoties vismazāk aizsargātajām personām vai personām, kuras ir pakļautas sociālās atstumtības riskam, galvenokārt gados jauniem darba ņēmējiem vai darba ņēmējiem, kuri ir vecāki par 45 gadiem, kā arī sievietēm un invalīdiem. Lai gan daži EGF pasākumi varētu būt līdzīgi ESF pasākumiem, tie tomēr atšķiras, proti, EGF pasākumi pēc būtības ir unikāli un īpaši (tie attiecas uz konkrētu nozari un konkrētu sabiedrības daļu), un tie ir pielāgoti un intensīvi. Pastāvīgi uzraugot ESF un EGF darbības, kurām ir līdzīgi mērķi un kuras ir paredzētas attiecīgajiem darba ņēmējiem, tiks novērsta ESF un EGF pasākumu pārklāšanās. 33. Valsts priekšfinansējuma vai līdzfinansējuma avoti ir šādi: 30 % no kopējā budžeta finansēs, izmantojot publisko finansējumu no Generalitat Valenciana (Valensijas apgabala pašvaldība) un jo īpaši no SERVEF (apgabala pašvaldības nodarbinātības biroji), savukārt darba devēju apvienība Federación Empresarial Metalúrgica Valenciana–FEMEVAL un arodbiedrības UGT–PV un CCOO–PV kopā nodrošinās 10 % no kopējā budžeta. Procedūras apspriedēm ar paredzētajiem atbalsta saņēmējiem vai viņu pārstāvjiem, vai sociālajiem partneriem, kā arī vietējām un reģionālām iestādēm 34. Spānijas iestādes ir norādījušas, ka saskaņotā individualizēto pakalpojumu pakete ir sagatavota, apspriežoties ar sociālajiem partneriem FEMEVAL, UGT–PV un CCOO–PV, kas 33. punktā norādīti kā līdzfinansējuma avots. Noraizējušies par darbavietu zaudēšanas tempu metālapstrādes nozarē, sociālie partneri 2013. gada 3. ceturksnī informēja Valensijas apgabala Nodarbinātības dienestu (SERVEF) par savu vēlmi atbalstīt pieteikuma iesniegšanu EGF finansējuma saņemšanai par darba ņēmējiem, kuri atlaisti no darba metālapstrādes nozarē. Decembrī (16. un 23.), janvārī (10. un 28.) un februārī (3.) notika vairākas tehniskās sanāksmes, kurās tika apspriests un saskaņots pieteikuma projekts, jo īpaši darbību saturs un grafiks, kā arī uzdevumu un pienākumu sadalījums. Pārvaldības un kontroles sistēmas 35. Pieteikumā ir ietverts sīks pārvaldības un kontroles sistēmas apraksts, kurā norādīti konkrēti iesaistīto struktūru pienākumi. Spānija ir informējusi Komisiju, ka finansiālo ieguldījumu pārvaldīs un kontrolēs tās pašas struktūras, kas pārvalda un kontrolē ESF. SERVEF būs vadošās iestādes starpniekstruktūra. Attiecīgās dalībvalsts nodrošinātās saistības 36. Spānijas iestādes ir sniegušas visus vajadzīgos apliecinājumus, proti: – ka attiecībā uz piekļuvi ierosinātajām darbībām un to īstenošanā tiks ievēroti vienlīdzīgas attieksmes un nediskriminēšanas principi; – ka ir ievērotas valsts un ES tiesību aktos noteiktās prasības par kolektīvo atlaišanu; – ka ar ierosinātajām darbībām atbalstīs individuālus darba ņēmējus un ka tās netiks izmantotas uzņēmumu vai nozaru pārstrukturēšanai; – ka par ierosinātajām darbībām netiks saņemts finansiāls atbalsts no citiem Savienības fondiem vai finanšu instrumentiem un ka tiks novērsts jebkāds divkāršs finansējums; – ka ierosinātās darbības papildinās struktūrfondu finansētās darbības; – ka no EGF saņemtais finansiālais ieguldījums atbildīs procesuālajiem un materiālajiem Savienības noteikumiem par valsts atbalstu. IETEKME UZ BUDŽETU Budžeta priekšlikums 37. EGF nedrīkst pārsniegt maksimālo gada apjomu 150 miljonu euro apmērā (2011. gada cenās), kā noteikts 12. pantā Padomes 2013. gada 2. decembra Regulā (ES, Euratom) Nr. 1311/2013, ar ko nosaka daudzgadu finanšu shēmu 2014.–2020. gadam[20]. 38. Izskatījusi pieteikumu attiecībā uz EGF regulas 13. panta 1. punktā izklāstītajiem nosacījumiem un ņēmusi vērā paredzēto atbalsta saņēmēju skaitu, ierosinātās darbības un aplēstās izmaksas, Komisija ierosina izmantot EGF par summu EUR 1 019 184, kas ir 60 % no ierosināto darbību kopējām izmaksām, lai nodrošinātu finansiālu ieguldījumu, atbildot uz pieteikumu. 39. Ierosināto lēmumu par EGF izmantošanu kopīgi pieņems Eiropas Parlaments un Padome, kā noteikts 13. punktā Eiropas Parlamenta, Padomes un Komisijas 2013. gada 2. decembra Iestāžu nolīgumā par budžeta disciplīnu, sadarbību budžeta jautājumos un pareizu finanšu pārvaldību[21]. Saistītie akti 40. Vienlaikus ar šo priekšlikumu lēmumam par EGF izmantošanu Komisija Eiropas Parlamentam un Padomei iesniedz priekšlikumu par līdzekļu pārvietojumu uz attiecīgo budžeta pozīciju par summu EUR 1 019 184. 41. Tajā pašā laikā, kad Komisija pieņem šo priekšlikumu lēmumam par EGF izmantošanu, tā ar īstenošanas aktu pieņem lēmumu par finansiālo ieguldījumu, kas stāsies spēkā dienā, kad Eiropas Parlaments un Padome pieņems ierosināto lēmumu par EGF izmantošanu. Priekšlikums EIROPAS PARLAMENTA UN PADOMES LĒMUMS par Eiropas Globalizācijas pielāgošanās fonda izmantošanu saskaņā ar 13. punktu Eiropas Parlamenta, Padomes un Komisijas 2013. gada 2. decembra Iestāžu nolīgumā par budžeta disciplīnu, sadarbību budžeta jautājumos un pareizu finanšu pārvaldību (pieteikums EGF/2014/004 ES/Comunidad Valenciana metal) EIROPAS PARLAMENTS UN EIROPAS SAVIENĪBAS PADOME, ņemot vērā Līgumu par Eiropas Savienības darbību, ņemot vērā Eiropas Parlamenta un Padomes 2013. gada 17. decembra Regulu (ES) Nr. 1309/2013 par Eiropas Globalizācijas pielāgošanās fondu (2014–2020) un ar ko atceļ Regulu (EK) Nr. 1927/2006[22], un jo īpaši tās 15. panta 4. punktu, ņemot vērā Eiropas Komisijas priekšlikumu, saskaņā ar procedūru, kas noteikta 13. punktā Eiropas Parlamenta, Padomes un Komisijas 2013. gada 2. decembra Iestāžu nolīgumā par budžeta disciplīnu, sadarbību budžeta jautājumos un pareizu finanšu pārvaldību[23], tā kā: (1) Eiropas Globalizācijas pielāgošanās fonds (EGF) tika izveidots, lai sniegtu atbalstu darba ņēmējiem, kuri atlaisti, un pašnodarbinātām personām, kas izbeigušas darbību tādu lielu strukturālu pārmaiņu rezultātā, kas pasaules tirdzniecības modeļos notikušas globalizācijas dēļ, un lai palīdzētu viņiem atkal iesaistīties darba tirgū. (2) EGF nepārsniedz maksimālo gada apjomu 150 miljonu euro apmērā (2011. gada cenās), kā noteikts 12. pantā Padomes Regulā (ES, Euratom) Nr. 1311/2013, ar ko nosaka daudzgadu finanšu shēmu 2014.–2020. gadam[24]. (3) Spānija iesniedza pieteikumu izmantot EGF attiecībā uz darba ņēmēju atlaišanu[25] 142 uzņēmumos, kas darbojas NACE 2. redakcijas 25. nodaļā (“Gatavo metālizstrādājumu ražošana, izņemot mašīnas un iekārtas”)[26] noteiktajā jomā NUTS 2 līmeņa Valensijas apgabala reģionā (ES52), 2014. gada 25. martā un papildināja to ar papildu informāciju, kā paredzēts Regulas (ES) Nr. 1309/2013 8. panta 3. punktā. Minētais pieteikums atbilst Regulas (ES) Nr. 1309/2013 13. pantā noteiktajām prasībām par EGF finansiālā ieguldījuma noteikšanu. (4) Tādējādi EGF būtu jāizmanto, lai sniegtu finansiālu ieguldījumu EUR 1 019 184 apmērā saistībā ar Spānijas iesniegto pieteikumu, IR PIEŅĒMUŠI ŠO LĒMUMU. 1. pants Eiropas Savienības 2014. finanšu gada vispārējā budžeta ietvaros izmanto EGF līdzekļus, lai piešķirtu EUR 1 019 184 saistību un maksājumu apropriācijās. 2. pants Šo lēmumu publicē Eiropas Savienības Oficiālajā Vēstnesī. Briselē, Eiropas Parlamenta vārdā — Padomes vārdā — priekšsēdētājs priekšsēdētājs [1] OV L 347, 20.12.2013., 855. lpp. [2] Eiropas Parlamenta un Padomes 2006. gada 20. decembra Regula (EK) Nr. 1893/2006, ar ko izveido NACE 2. red. saimniecisko darbību statistisko klasifikāciju, kā arī groza Padomes Regulu (EEK) Nr. 3037/90 un dažas EK regulas par īpašām statistikas jomām (OV L 393, 30.12.2006., 1. lpp.). [3] EGF regulas 3. panta nozīmē. [4] Attiecīgo uzņēmumu saraksts un katrā uzņēmumā atlaisto darba ņēmēju skaits norādīts 1. pielikumā. [5] Padomes 1998. gada 20. jūlija Direktīva 98/59/EK par dalībvalstu tiesību aktu tuvināšanu attiecībā uz kolektīvo atlaišanu (OV L 225, 12.8.1998., 16. lpp.). [6] COM(2009) 104 galīgā redakcija, 2009. gada 25. februāris — Komisijas paziņojums “Reaģējot uz krīzi Eiropas autorūpniecībā”. [7] Eurostat — “Statistika īsumā” Nr. 61/2011 par rūpniecību, tirdzniecību un pakalpojumiem: “Būvniecības darbību apjoms ES-27 valstīs līdz 2011. gada 2. ceturksnim samazinājās par 16 %, salīdzinājumā ar augsto rādītāju pirms krīzes”, http://epp.eurostat.ec.europa.eu/cache/ITY_OFFPUB/KS-SF-11-061/EN/KS-SF-11-061-EN.PDF. [8] Attiecībā uz kuģu būves nozari sk. EGF/2010/006 PL/H. Cegielski-Poznan, EGF/2010/025 DK/Odense Steel Shipyard un EGF/2011/008 DK/Odense Steel Shipyard. Attiecībā uz būvniecības nozari sk. EGF/2011/006 ES/Comunidad Valenciana Construction, EGF/2011/009 NL/Gelderland Construction 41, EGF/2011/012 NL/Noord Brabant-Zuid Holland un EGF/2011/017 ES/Aragón Construction. Attiecībā uz automobiļu rūpniecību sk. EGF/2009/019 FR/Renault, EGF/2010/002 ES/Cataluña Automotive un 2011/003 DE/Arnsberg and Düsseldorf Automotive. [9] COM (2012) 451, kas attiecas uz EGF/2011/019 ES/Galicia Metal, un COM (2012) 620, kas attiecas uz EGF/2011/018 ES País Vasco Metal. [10] EGF/2011/006 ES Comunidad Valenciana construction COM (2012) 053 un trīs pieteikumi, kas saistīti ar būvniecības nozares palīgnozarēm: EGF/2009/014 ES Comunidad Valenciana ceramic COM (2010) 216; EGF/2010/005 ES Comunidad Valenciana natural stone COM (2010) 617 un EGF/2013/004 ES Comunidad Valenciana building materials COM (2013) 635. [11] EPA (darbaspēka apsekojums) http://www.datosmacro.com/paro-epa/ccaa/valencia?sector=Tasa-de-paro&sc=EPA-. [12] Attiecībā uz būvniecības nozari un tās palīgnozarēm sk. 10. zemsvītras piezīmi; attiecībā uz tekstilizstrādājumu nozari sk. EGF/2010/009 ES Comunidad Valenciana textile COM (2010) 613 un EGF/2013/008 ES Comunidad Valenciana textile COM (2014) 45; un attiecībā uz apavu ražošanas nozari sk. EGF/2011/020 ES Comunidad Valenciana footwear COM (2012) 204. [13] Riska analīze un kritisko kontrolpunktu noteikšana (HACCP). [14] “Six Sigma” ir procesa uzlabošanas metožu un rīku kopums. [15] Standartā ISO 9001 ir noteiktas kvalitātes vadības sistēmas prasības. [16] ISO 14000 standartu saime attiecas uz dažādiem vides vadības aspektiem. [17] EFQM ir kvalitātes modelis, ko definējis Eiropas Kvalitātes vadības fonds. [18] Metināšana ar volframa elektrodu inertās gāzes vidē (TIG metināšana), metināšana ar metāla inerto gāzi / metināšana ar metāla aktīvo gāzi (MIG/MAG metināšana). [19] Datora skaitliskās programmvadības (CNC) darbgaldi. [20] OV L 347, 20.12.2013., 884. lpp. [21] OV C 373, 20.12.2013., 1. lpp. [22] OV L 347, 20.12.2013., 855. lpp. [23] OV C 373, 20.12.2013., 1. lpp. [24] OV L 347, 20.12.2013., 884. lpp. [25] EGF regulas 3. panta a) punkta nozīmē. [26] Eiropas Parlamenta un Padomes 2006. gada 20. decembra Regula (EK) Nr. 1893/2006, ar ko izveido NACE 2. red. saimniecisko darbību statistisko klasifikāciju, kā arī groza Padomes Regulu (EEK) Nr. 3037/90 un dažas EK regulas par īpašām statistikas jomām (OV L 393, 30.12.2006., 1. lpp.). PIELIKUMS Uzņēmumi un atlaisto darbinieku skaits ABANTIA INSTALACIONES, SA || 1 || INDUSTRIAL ANREU SL || 1 ABANTIA TICSA, SAU || 3 || INDUSTRIAS JOSE TAMARIT MORENO SL || 1 ABELLÓN METAL, S.L. || 1 || INDUSTRIAS MECANICAS ROYSER S.L || 1 ACEROS Y OXICORTE ALICANTE S.L. || 1 || INDUSTRIAS METÁLICAS CARBÓ SA || 47 ADOLFO ALBA, S.L. || 1 || INDUSTRIAS OCHOA S.L || 1 ALMACENES METALURGICOS SAU — GRUPO ALMESA || 1 || INDUSTRIAS TAMS S.L || 1 ALMERICH CARPINTERIA METALICA SL || 1 || INDUSTRIAS YUK, SA || 1 ALMESA ALME SA || 1 || INFAC SL || 3 ALPHA DESSIN S.L || 2 || JUMAVI ILUMINACION, S.L. || 1 ALUCASMI, S.L. || 1 || KEMMERICH IBERICA S.L || 1 ALUMINIOS JOSE LUIS, S.L. || 1 || KOSY, S.L. || 1 ALUMINIOS JUCRIMA, S.L. || 1 || LAMAS Y ESTANTERIAS, S.L. || 1 ALUMINIOS MONFORTE SL || 1 || LUMOSA METALES S.L || 1 ALUMINIOS RAMJO SL || 2 || MANUFACTURAS TALLMAR S.L || 1 ALUMINIOS VER ASL || 1 || MANUFACTURAS VICEDO S.L || 1 ALUMINIS FAVARA, C.B. || 1 || MAR EXPLOT SLU || 2 ALUMINIS VIDAL TELLOLS, SL || 1 || MASSET Y CATALA FRANCISCO-ANTONIO || 1 ALUPLEX S.L || 1 || MATRICERIA Y DECOLETAJE, S.L. || 2 ANDEVAL, S.L. || 1 || MATRICERIA Y ESTAMPACION F. SEGURA SLU || 1 ANTONIO GARCIA SANCHEZ || 1 || MATRICES ALCANTARA, S.L. || 1 APLICACIONES TÉCNICAS DE LA ENERGÍA SL || 120 || MATRITRES, S.L. || 1 ARCELOMITTAL || 3 || METAL CRIS-JOHN, S.L. || 1 ATECMAN VIALES SL || 1 || METALDYNE SINTERED COMPONENTS ESPAÑA, S.L. || 1 AUTOMATISMOS COS-MAR, S.L. || 1 || METALES TRABAJOS Y SERVICIOS SL || 6 BELSERHER, S.L. || 1 || METALESA, S.L. || 2 CALDERERI E INSTALACIONES GOMEZ ALMERO S.L. || 4 || METALICAS ELCHE SL || 1 CANDELA ALUMINIOS Y VIDRIO, S.L. || 1 || METALURGICAS ASPRILLAS, S.L. || 1 CARMELO RESINA MANZANO || 1 || MODELOS ATIENZA S.L. || 2 CASTELLANO HERRAJES, COOP. V || 1 || MONTAJES PUENTES & PUENTES, SL || 1 CERRAJERIA DOMINGO SERNA, S.L. || 1 || NIQUELADOS VALENCIA S.L || 1 CERRAJERIA HERMANOS GARCIA S.L. || 4 || ORMET S.L || 2 CERRAJERIA MORATO, S.L. || 1 || PEREZ CAMPILLO FRANCISCO JAVIER || 1 CERRAJERIA SAN NICOLAS S.L || 1 || PERFIL 10 S.L. || 1 CERRAJERIA SILJO, S.L. || 1 || POLIESTER COLOR SA || 1 COLOREAR SL || 14 || PRODUCCIONES SIDERÚRGICAS DEL MEDITERRANEO SA — PROSIMED || 21 COPIMETAL, S.L. || 1 || PROFILTEK SPAIN SA || 3 CORPORACION SRB ENERGY, S.L. || 3 || RAMON PERAL SL || 1 CREACIONES METALICAS SL || 1 || RANMAR S.L || 46 CUATROMETAL 2010 S.L.L || 1 || RECUBRIMIENTOS TECNICOS DE PINTURA S.L || 1 CUSTOCROM S.L || 1 || RECUPERACION Y AFINAJE DE METALES SA || 1 DIMENSION TECNICA 2012, S.L. || 2 || REUNIÓN INDUSTRIAL, S.L.U. || 1 DISEÑO Y TECNOLOGIA DE MATRICES, S.L. || 1 || RICAMA, S.L. || 1 DISYTEC S.L || 1 || ROLSER SA || 1 DOBON Y TAMARIT, SL || 2 || ROTULACIONES RAPSA SOCIEDAD LIMITADA || 1 E.M.P.A., S.L. || 1 || RUTALCHI, S.A. || 2 ENDAL SL || 1 || SAF EQUIPAMIENTO COMERCIAL SA || 3 ENVASES METÁLICOS EUROBOX S.L. || 1 || SAMUEL ESPI S.L. || 1 ENVOLVENTES METALICAS JM, S.L. || 1 || SANTIAGO GUTIERREZ AGUSTIN || 1 EPOXIPLAST, S.L. || 1 || SEMI SA || 2 ESMET FABRICADOS METALICOS, S.L. || 2 || SENDA RECUBRIMIENTOS, S.L. || 1 ESTRUCTURAS Y CUBIERTAS 2000, S.L. || 5 || SERGIO JOSE PEÑALVER SANSANO || 1 ESTRUCTURAS FERROMAR, SL || 3 || SERVIMETAL ARTESANIA SL || 1 ESTRUCTURAS METÁLICAS EMCASA S.L. || 1 || SOMYCOL S.L. || 3 FABRICACION Y COMERCIALIZACION COMPONENTES D MATRICERIA, S.L || 1 || SUMINISTROS PAIPORTA, S.L. || 1 FAURECIA AUTOMOTIVE ESPAÑA S.A || 1 || TALLERES LUARTO, S.L. || 5 FEDERICO GINER S.A. || 2 || TALLERES MOLINER SL || 3 FERRO ADBRO, S.L. || 1 || TALLERES SANZ BALLESTER SL || 1 FERROS TECA SRL || 1 || TECNIALFER, S.L. || 3 FORJA GARCIA, S.L. || 1 || TECNICA Y MANIPULACION DE CHAPA S.L || 4 FRANCISCO JAVIER GARCIA S.L || 1 || TECNIMAHER, S.L. || 1 GALOL, S.A. || 1 || THYSSEN ROS CASARES, S.A. || 1 GARCIA ALBEROLA E HIJOS, S.L. || 7 || THYSSENKRUPP GALMED || 164 GAVIOTA SIMBAC, S.L. FORJAS DEL VINALOPO || 1 || TOSSAL SERVICIOS INTEGRADOS S.L. || 1 GOMEZ MADRID SOLUCIONES METALICAS, S.L.U. || 1 || TRANSFORMACIONES INDUSTRIALES DEL MEDITERRANEO, S.A. || 1 HERCOR SL || 3 || TROQUELES QUIRANT SL || 1 HEREDEROS DE MIGUEL GRACIA SL || 15 || UNION INDUSTRIAL XATIVA S.L. || 4 HIERROS Y ACEROS ASPE, S.L. || 1 || VALMECA S.A || 2 HIERROS Y ESTRUCTURAS BENIGANIM, S.L. || 2 || VICENTE CALABUIG E HIJOS S.A || 1 HIJOS DE MANUEL PARDO PASTOR, SL || 3 || VICENTE VILA, S.L. || 1 HISPAMIG, S.L. || 2 || VILAMAQ S.L || 1 INDUSTRIA METALGRAFICA VALENCIANA SA || 1 || WOODEQUIP, S.L. || 1 Kopējais uzņēmumu skaits: 142 || Kopējais atlaisto darbinieku skaits: || 633 Kopējais to pašnodarbināto personu skaits, kas izbeigušas darbību: || 0 Kopā (darbinieki un pašnodarbinātās personas): || 633